เย็นนี้! คนกรุงฯเลี่ยงเส้นทางขบวนแห่ เลสเตอร์ ซิตี้
เย็นนี้! คนกรุงฯเลี่ยงเส้นทางขบวนแห่ เลสเตอร์ ซิตี้
19 พ.ค. 2559

ผู้สื่อข่าวรายงานว่า บก.จร. ได้ประชาสัมพันธ์แจ้งเกี่ยวกับการหลีกเลี่ยงเส้นทางจราจรย่านใจกลางเมือง เนื่องจากช่วงเย็นวันนี้ เวลา 16.30 น. จะมีขบวนพาเหรดแห่ฉลองแชมป์ถ้วยพรีเมียร์ลีกของเลสเตอร์ ซิตี้ รอบกรุงเทพมหานคร
สำหรับเส้นทางเริ่มต้นจาก ศูนย์การค้าคิง พาวเวอร์ ถนนรางน้ำ เลี้ยวไปตามถนนพญาไท เลี้ยวเข้าถนนพระราม 1 ผ่านศูนยการค้าสยามเซ็นเตอร์ สยามพารากอน และเลี้ยวที่แยกราชประสงค์ ผ่านห้างเซ็นทรัลเวิล์ด ตรงมายังย่านประตูน้ำ และเข้าถนนราชปรารถ ก่อนจะเลี้ยวเข้าถนนราชวิถี เข้าอนุสาวรีย์ชัยสมรภูมิ และวนกลับมาสิ้นสุดที่ถนนรางน้ำ รวมระยะ 6 กิโลเมตร
เบื้องต้นคาดว่าจะใช้เวลาในขบวนแห่ครั้งนี้ประมาณ 1 ชั่วโมง จึงขอให้ประชาชนหลีกเลี่ยงเส้นทางดังกล่าว ในช่วงที่มีการขบวนแห่กิจกรรม สามารถติดต่อสอบถามเพิ่มเติมได้ที่สายด่วน 1197